《又自赞》
宋代·刘一止

居闲无所乐，从仕无所愧。忽作此两言，自省过去事。

害性多矣晚乃安，苦心至矣晚乃甘。咄，我无初终得丧兮，又何乘除于其间。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。